Document ID: /roh_data/filtered/swiss_laws_in_ROHinterleaved.jsonl.gz/28356

This text was translated from DE into Rumantsch Grischun.

Die Anbieterinnen reichen der PostCom elektronisch oder in Papierform jährlich den Geschäftsbericht für das vergangene Jahr ein. Sie reichen der PostCom elektronisch oder in Papierform jährlich bis 31. März folgende Dokumente ein:a. die Angaben zum Umsatzerlös mit Postdiensten im eigenen Namen und zum Volumen der einzelnen Postdienstleistungen;b. die Angaben über die Entwicklung der Arbeitsplätze;c. die Beschreibung der Versorgungsgebiete und die Anzahl bedienter Stellen, an denen Postdienstleistungen angeboten werden;d. die Angebotslisten und Listenpreise;e. den Nachweis der Einhaltung der branchenüblichen Arbeitsbedingungen nach Artikel 5;f. den Nachweis der Einhaltung der Informationspflichten nach den Artikeln 11−16;g. Angaben zu den Subunternehmerinnen. Sind die Unterlagen unvollständig, so setzt die PostCom eine angemessene Frist zur Ergänzung.

Las purschidras inoltreschan a la PostCom mintga onn il rapport da gestiun per l’onn precedent, e quai en moda electronica u sin palpiri. Ellas inoltreschan a la PostCom mintga onn – en moda electronica u sin palpiri – fin ils 31 da mars ils suandants documents:a. las indicaziuns davart il retgav da la svieuta cun ils servetschs postals furnids en l’agen num e davart il volumen dals singuls servetschs postals;b. las indicaziuns davart il svilup da las plazzas da lavur;c. la descripziun dals intschess da provediment ed il dumber dals lieus occupads, nua che vegnan purschids servetschs postals;d. las glistas da las purschidas e las glistas dals pretschs;e. la cumprova che las cundiziuns da lavur usitadas en la branscha tenor l’artitgel 5 vegnian observadas;f. la cumprova che las obligaziuns da dar infurmaziuns tenor ils artitgels 11−16 vegnian observadas;g. indicaziuns davart las subinterprendidras. Sch’ils documents n’èn betg cumplets, fixescha la PostCom in termin adequat, per ch’els possian vegnir cumplettads.